钦定古今图书集成/明伦汇编/氏族典/第319卷 > 《廖用贤尚友录》 > 丁宗魏
## 钦定古今图书集成/明伦汇编/氏族典/第319卷 > 《廖用贤尚友录》 > 丁宗魏

按《万姓统谱》：宗魏，金坛人。嘉定间第进士。以从政郎
再令杨子县，兼义武民兵军政。时金人寇仪真，人情
汹汹，欲渡江以避，宗魏独不肯，曰：“守御之臣，职死封
疆，敌至而遁，孰为之守？”卒不听。久之，建同爱堂，修州
志二十卷以行世。累官朝奉大夫，知广德军。